Source: http://public.mkab.hu/dev/dontesek.nsf/0/2B685819BB03F681C1257E5900585BCA?OpenDocument
Timestamp: 2019-11-18 17:11:44
Document Index: 29074066

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ']

IV/01050/2015
. IV/01050/2015
Első irat érkezett: 04/16/2015
Az ügy tárgya: A Fővárosi Közigazgatási és Munkaügyi Bíróság 16.K.33.327/2013/18. számú ítélete elleni alkotmányjogi panasz (pénznyerő automaták üzemeltetése)
Előadó alkotmánybíróra szignálás napja: 06/03/2015
Az indítványozó - az Abtv. 27. §-a alapján kérte - a Fővárosi Közigazgatási és Munkaügyi Bíróság 16.K.33.327/2013/18. számú ítélete, valamint a Nemzeti Adó- és Vámhivatal 5887/12/2013. számú határozata alaptörvény-ellenességének megállapítását és megsemmisítését, és kérte a végrehajtás felfüggesztését.
Az indítványozó előadja, hogy kifizető egység nélküli TouchNet fantázianevű internetes terminálokat üzemeltet a vendéglátó egységében. A terminál chipkártyával üzemeltethető. A felhasználó a chipkártyán jóváírt kreditekkel működteti a terminálon az internet szolgáltatást. A terminál használata során az interneten bárki számára hozzáférhető játékok kizárólag böngészőn keresztül érhetőek el, és a játék során pénzre vagy vagyoni értékű jogra váltható nyereményhez nem lehet jutni, tehát a felhasználói felület egyike sem szerencsjáték szolgáltatást nyújtó felület. Az indíványozó a NAV álláspontját is kikérte előzetesen, abban, hogy ezen gépek nem minősülnek péznyerő automatáknak, ezt követően állította fel a terminálokat. A NAV ellenőrei azonban egy későbbi ellenőrzés során megállapították, hogy ezen gépek pénznyerő automatáknak minsősülnek, és az üzemeltetésre az állami adóhatóság engedélye nélkül került sor. A NAV 500.000,-Ft bírságot szabott ki az indítványozóra.
Az indítványozó a NAV Szerencsejáték Felügyeleti Főosztálya által hozott határozat ellen keresetet terjesztett elő a Fővárosi Közigazgatási és Munkaügyi Bírósághoz, amely a támadott határozatban keresetét elutasította.
Az indítványozó álláspontja szerint az ítélet megsértette az Alaptörvény XXVIII. cikk (1) bekezdésébe foglalt tisztességes eljáráshoz való jogát, mert az ügy alapvető jelentőségű tényállási elemére egyáltalán nem engedett bizonyítást vezetni, ezáltal megsértve a fegyveregyenlőség elvének részét képező tanúk és szakértők egyenlő feltételekkel történő meghallgatásának a követelményét. Továbbá megsértette a XXVIII. cikk (7) bekezdésébe foglalt alapvető jogát azzal, hogy az ügyben az indítványozónak sem rendes, sem rendkívüli jogorvoslati lehetősége nincs, ami a jogsérelmet orvosolhatná, ugyanis egyfokú bírósági eljárásban született az ítélet.
Az indítványozó álláspontját a nemzetközi gyakorlattal és a korábbi alkotmánybírósági határozatokkal is alátámasztja. .
Fővárosi Közigazgatási és Munkaügyi Bíróság 16.K.33.327/2013/18. számú ítélete
IV_1050_0_2015_inditvany. anonim.pdf
A határozat száma: 3157/2015. (VII. 24.) AB végzés
3157_2015_végzés.pdf
Az Alkotmánybíróság a Fővárosi Közigazgatási és Munkaügyi Bíróság 16.K.33.327/2013/18. számú ítélete alaptörvény-ellenességének megállapítására és megsemmisítésére irányuló alkotmányjogi panaszt visszautasítja.
[2]	Az indítványozó a Fővárosi Közigazgatási és Munkaügyi Bíróság (a továbbiakban: bíróság) 16.K.33.327/2013/18. számú – részére 2015. január 5-én kézbesített – ítélete alaptörvény-ellenességének megállapítása és megsemmisítése iránt az Alkotmánybíróságról szóló 2011. évi CLI. törvény (a továbbiakban: Abtv.) 27. §-a szerinti alkotmányjogi panaszát 2015. március 5-én adta postára. A beadvány 2015. április 16-án érkezett az Alkotmánybírósághoz. Az indítványozó kérte a támadott jogerős ítélet végrehajtásának a felfüggesztését is az Abtv. 61. § (1) bekezdés b) pontja alapján.
. 04/16/2015
. 3157/2015. (VII. 24.)